Il- Kummissjoni Ewropea dan l- aħħar ippreżentat il- viżjoni tagħha għas- snin li ġejjin għall- Unjoni Ewropea . Il- viżjoni , bl- isem ta' ' EU 2020 ' , ser tieħu post l- istrateġija ta' Lisbona li ggwidat lill- UE f' dawn l- aħħar snin – u li ma laħqitx il- miri tagħha . Huwa tajjeb li l- UE ser ikollha viżjoni aġġornata , iżda wieħed jitħasseb meta jara l- għaġla li biha mxiet il- Kummissjoni Ewropea biex tniedi l- EU 2020 . Filfatt , il- proċess ta' konsultazzjoni dam biss ftit ġimghat u kienu bosta l- għaqdiet tas- socejta' ċivili li lmentaw li dak li pproponew ma ġiex mismugħ jew interpretat sew mill- Kummissjoni Ewropea . Il- grupp tal- partiti tal- Hodor fil- Parlament Ewropew ilmenta kemm dwar dan kif ukoll dwar il- fatt li l- viżjoni EU 2020 m' hijiex ambizzjuża biżżejjed . Hawnhekk ta' min wieħed ifakkar li l- UE donnha uriet nuqqas kbir ta' determinazzjoni fis- summit ta' Kopenhagen dwar it- tibdil tal- Klima , u ħalliet pajjiżi bħall- Istati Uniti ta' l- Amerika u ċ- Ċina jiddettaw l- affarijiet . Il- Kummissjoni ta' Barroso donnha tħobb tagħmel ħafna retorika iżda ma ssaħħaħx dan b' miżuri konkreti . Jidher li għal darb ' oħra il- Kummissjoni ma tantx jinteressaha li jintlahqu miri ċari soċjali , ambjentali u ekonomiċi . Il- Partit tal- Greens Ewropej , li Alternattiva Demokratika tagħmel parti minnu , qed tipproponi li l- EU 2020 tinkoropora l- istrateġija tal- Green New Deal . Din timmira għal rikonċiljazzjoni bejn l- iżvilupp tas- socjeta' mar- realtajiet ekoloġiċi tad- dinja , fejn jista' jinħoloq xogħol kemm ġust kif ukoll sostenibbli . Fost affarijiet oħra , il- Green New Deal tipproponi li l- ekonomija ikollha dimensjoni iktar ekoloġika , permezz ta' ħolqien ta' xogħol f' setturi bħall- enerġija nadifa , transport pubbliku , immaniġġjar ta' l- iskart u informatika . Il- ħolqien ta' xogħol m' għandux jiġi mkejjel biss permezz ta' numri assoluti , iżda ukoll permezz ta' indikaturi bħad- drittijiet socajli , opoortuntajiet indaqs , pagi diċenti , bilanċ ġust bejn ix- xogħol u l- ħin ħieles u l- ħin mal- familja , saħħa u sigurta' u affarijiet oħra li jsaħħu l- ekonomija u d- drittijiet tal- ħaddiema bħall- investiment ikbar fl- edukazzjoni . Biex din il- viżjoni tagħmel suċċess , jeħtieġ li t- teħid tad- decizzjonijiet fuq livelli Ewropej , nazzjonali u lokali ikun iktar trasparenti , b' involviment iktar wiesgħa tas- socjeta' ċivili . Socjetajiet bħall- Fillandja – fejn il- Greens qegħdin fil- Gvern permezz ta' koalizzjoni – qed jirnexxilhom ikunu kompettitivi iżda fl- istess ħin ikollhom qafas b' saħħtu ambjentali u soċjali . Malta għamlet is- suċċessi tagħha f' xi oqsma bħall- farmaċija u l- informatika , iżda qegħdin il- bogħod ħafna milli naħtfu opportunijiet bħall- investiment fl- enerġija alternattiva . Qeghdin lura ukoll f' bosta affarijiet relatati ma' titjib ambjentali u drittijet tal- ħaddiema . Michael Briguglio huwa ċ- chairperson u l- kelliem għall- Izvilupp Socjali u Ekonomiku ta' Alternattiva Demokratika - The Green Party . Jifforma parti mill- Core Group tal- MEUSAC u tal- Kumitat Settorjali dwar il- Politika Socjali , Impjieg u Sahha .